**H O T Ă R Â R E A NR. 47**

**din 28 martie 2017**

**privind aprobarea majorării tarifelor de salubrizare ca urmare a influenței diferenței de transport pentru deșeurile menajere din Municipiul Dej la rampa din Odorheiul Secuiesc**

**Consiliul local al Municipiului Dej,** întrunit în **ședința ordinară**  din data 28 martie 2017;

Având în vedere **proiectul de hotărâre**, prezentat **din inițiativa primarului Municipiului Dej**, întocmit în baza Raportului Nr. 5829 din data de 16.03.2017 al Direcției Tehnice din cadrul Primăriei Municipiului Dej, prin care se propune spre aprobare majorarea tarifelor pentru serviciile publice de salubrizare din Municipiul Dej;

Având în vedere :

- Adresa Nr. 5764/16.03.2017, a Companiei de salubritate Brantner Vereș S.A. Cluj;

- Contractul de concesiune a serviciilor publice de salubrizare Nr. 7.734 din data de 22 martie 2006, prelungit prin Actul adițional Nr. 7.284 din data de 22 martie 2016, aprobat prin Hotărârea Consiliului Local al Municipiului Dej Nr. 37 din 7 martie 2016;

- Hotărârea Consiliului Local al Municipiului Dej Nr. 154/ 04.12.2016;

- prevederile art. 9, alin. (2), lit. d), art. 32, alin. (1), lit. e) și art. 43, alin. (5) din Legea serviciilor comunitare de utilități publice Nr. 51/ 2006, cu modificările și completările ulterioare a serviciilor de salubrizare a localităților;

- prevederile art. 16, alin. (1) din Ordinul Nr. 109/ 2007 al Autorității Naționale de Reglementare pentru serviciile comunitare privind aprobarea Normelor metodologice de stabilire, ajustare sau modificare a tarifelor pentru activitățile specifice serviciului de salubrizare a localităților;

- prevederile art. 115 din Ordinul Nr. 82/ 2015 privind aprobarea Regulamentului cadru al serviciului de salubrizare al localităților;

- prevederile art. 6, alin. (1), lit. k) din Legea Nr. 101/2006 privind serviciul de salubritate al localităților, republicată;

Ținând cont de prevederile art. 36, alin. (6), lit. a), pct. 14 din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E:**

**Art. 1. Aprobă**  modificarea tarifelor pentru serviciile publice de salubrizare din Municipiul Dej, începând cu data prezentei hotărârii de consiliu, astfel:

* **11,25 lei /persoană –pentru abonații casnici și asociații de proprietari;**
* **138,07 lei/mc – pentru agenții economici/instituții publice;**

 **Art. 2.** Contractul de concesiune a serviciilor publice de salubrizare Nr. 7.734/2006, prelungit prin Act adițional Nr. 7284/2016 se va modifica prin Act adițional, în mod corespunzător cu prevederile prezentei hotărâri.

**Art. 3.** Cu ducerea la îndeplinire a prevederilor prezentei hotărâri se încredințează Direcția Tehnică și Economică din cadrul Primăriei Municipiului Dej.

**Nr. consilieri în funcție - 19 Președinte de ședință,**

**Nr. consilieri prezenți - 19 Buburuz Simion Florin**

**Nr. voturi pentru - 13**

**Nr. voturi împotrivă - 5 Contrasemnează,**

**Abțineri - 1 Secretar**

 **Jr. Pop Cristina**